Dalibor Cicman

Ing. Dalibor Cicman (* 15. apríl 1987, Košice) je slovenský investor a podnikateľ. Je zakladateľom a výkonným riaditeľom spoločnosti GymBeam, ktorá sa špecializuje na online predaj výživových doplnkov, športovej výživy a fitness príslušenstva. Cicman v súčasnosti vlastní 83,25 % akcií spoločnosti. Pravidelne sa objavuje v slovenských a českých médiách, kde komentuje témy z oblasti e-commerce, podnikania a startupového ekosystému. V podnikaní kombinuje najnovšie technológie, analytické myslenie a silnú orientáciu na zákazníka. 

 Detstvo a štúdium 
Dalibor sa narodil 15. apríla 1987 ako prvorodený syn do podnikateľskej rodiny. Od  detstva navštevoval počítačový krúžok a neskôr krúžok programovania. Získané znalosti následne zúročil programovaním webových stránok na zákazku. Obaja jeho rodičia boli podnikatelia a to ho inšpirovalo k tomu, aby v roku 2004 začal študovať na Ekonomickej univerzite v Bratislave odbor Finančné riadenie podniku. Neskôr začal paralelne študovať aj na Univerzite Pavla Jozefa Šafárika v Košiciach odbor Aplikovaná informatika. Po dosiahnutí titulu inžiniera pokračoval na doktorandskom štúdiu s témou Implementácia Business intelligence riešení do eCommerce. Počas doktorandského štúdia v roku 2014 v Košiciach založil firmu GymBeam.

 Práca a projekty 
Dalibor Cicman začínal zákazkovým programovaním webových stránok popri škole. V roku 2013 už prevádzkoval eCommerce projekty na 15 doménach, ktoré v rokoch 20132015 postupne odpredal. 1. mája 2014 Cicman založil spoločnosť GymBeam a po niekoľkých mesiacoch k nej dokúpil slovenskú značku doplnkov výživy BodyFit. Po jej integrácii do GymBeamu sa spoločnosť stáva priekopníkom modelu D2C (direct-to-consumer) v našom regióne. V roku 2015 prišla medzinárodná expanzia prienikom na český a maďarský trh. Už v roku 2015 GymBeam získal cenu „Skokan roka“ v súťaži Mastersgate za najrýchlejšie rastúci e-shop na Slovensku. Portál Startitup vyhlásil Dalibora Cicmana za osobnosť roka 2018 a v rovnakom roku bol zaradený aj do rebríčka Forbes 30 pod 30. V júni 2018 spoločnosť GymBeam získala najväčšiu investíciu v slovenskom eCommerce, a to 6 mil. Euro. V roku 2020 sa stal Cicman nominantom na Krištáľové krídlo v kategórii Inovácie a startupy a finalistom súťaže EY Podnikateľ roka. V roku 2021 spoločnosť GymBeam pôsobí už na 17 trhoch s obratom cez 224 miliónov EUR za rok 2024. V roku 2022 spoločnosť presiahla ročné tržby 100 miliónov €. V roku 2023 dostal Dalibor Cicman ocenenie Podnikateľ roka Košického kraja a vyhral národnú cenu EY Podnikateľ roku 2023. Spoločnosť GymBeam uzavrela rok 2024 s konsolidovanými tržbami v hodnote 224 miliónov €.

 Osobný život 
Jeho manželkou je od roku 2016 Mária Cicmanová. S manželkou majú jedno dieťa. Žije v Košiciach. Jeho brat Marcel Cicman je tiež podnikateľ a prevádzkuje internetový e-shop emi.sk.

 Ocenenia 
2018: Dalibor Cicman zaradený do rebríčka Forbes 30pod30
2018: Osobnosť roka podľa portálu StartItUp
2020: Krištáľové krídlo, nominant v kategórii Inovácie a startupy
2020: EY Podnikateľ roka, finalista
2023: Podnikateľ roka Košického kraja
2023: EY Podnikateľ roka, víťaz

 Referencie 

 Iné projekty 

 Externé odkazy 
 Dalibor Cicman – oficiálny blog

Kategória:Slovenskí podnikatelia
Kategória:Slovenskí manažéri
Kategória:Absolventi Ekonomickej univerzity v Bratislave
Kategória:Absolventi Univerzity Pavla Jozefa Šafárika
Kategória:Osobnosti z Košíc